GiliGold/VAD_KnessetCorpus huggingface dataset:
חיים אורון: יש באידיש פתגם שאני לא רוצה לומר אותו כי זה דבר לא יפה, אבל נער הייתי וגם זקנתי ואני יודע בדיוק מה זה.
גאלב מג'אדלה: עד שיש לנו שר טוב כזה, למה אתם מתעללים בו?
מירי רגב: אני חושבת שהוא בעד ההצעה שלנו.
ציון פיניאן: אני אתן לשר לומר את דבריו ולאחר מכן נחליט.
משה כחלון: למי מחברי הכנסת שהגיע באיחור, אני אמרתי בתחילת דבריי שאני תומך בהפחתה של התמלוגים של הרדיו האזורי והשוואתם לתמלוגים של הטלוויזיה.
משה כחלון: אני אומר לכם את זה בצורה הכי ברורה.
משה כחלון: יש מועדים של פרסום ברשומות ואם אנחנו נפספס את זה, אנחנו הולכים להעניש חברות.
משה כחלון: מדובר ב-8 בינואר.
משה כחלון: הוויכוח בינינו היה אם המשרד שלי או משרד האוצר או משרד המשפטים היה אומר לכם שהם מתנגדים לזה.
משה כחלון: יש כאן הצעה של היועצת המשפטית שתוך זמן קצר, שבוע עד עשרה ימים אנחנו נביא תקנות נוספות של הרדיו.
מירי רגב: אבל האוצר אמר שהוא צריך לבחון את זה.
משה כחלון: אני לא יודע על התנגדות האוצר להפחתה.
רוחמה אברהם-בלילא: זה לא יקרה.
רוחמה אברהם-בלילא: גם אני הייתי שרה בממשלה.
משה כחלון: אתם מתנגדים להפחתה?
עופר מרגלית: אין לנו שום התנגדות עקרונית.
שגית אפיק: אם אפשר להבין, למה התאריך הזה של ה-10 בינואר, מבחינת האוצר, אם אתה יכול להסביר.
עופר מרגלית: פרסום ברשומות.
שגית אפיק: זה לא הפרסום ברשומות.
שגית אפיק: אתה יכול להסביר למה אתה צריך את התאריך הזה?
יובל צלנר: ה-10 בינואר נסגרת שנת 2010 וכל הכספים שהתקבלו ב-2010 נשארים ב-2010.
שגית אפיק: אם זה יהיה יומיים אחרי זה?
יובל צלנר: המערכות נסגרות.
פניה קירשנבאום: אם התקנה נסגרת, איך תעשו את זה עם הרדיו?
שגית אפיק: איך אפשר יהיה להחזיר את תחנות הרדיו האזוריות אם השנה תיסגר?
שגית אפיק: זאת אומרת שגם את הרדיו האזורי אפשר להעביר עד ה-10 בינואר לפי מה שאתם אומרים.
ציון פיניאן: לשר יש הצעה.
משה כחלון: מנשה, אם אנחנו נרצה להביא זאת מחר לדיון, אתם תוכלו לעמוד בזה, בתקנות לרדיו למחר?
מנשה סמירה: התשובה היא כן.
משה כחלון: אני מבקש להצביע היום על הטלוויזיה, ומחר על רדיו.
ציון פיניאן: זו התחייבות לפרוטוקול.
פניה קירשנבאום: אבל מחר זה לא יום כנסת, זה יום חמישי.
משה כחלון: אז יום ראשון.
פניה קירשנבאום: אולי היום אחרי הצהרים?
אחמד טיבי: אדוני היו"ר, היום בשעה 4.
מנשה סמירה: אדוני השר, תמלוגי הרדיו בשנה, מתוך ה- 50 מיליון, זה כ- 3 או 4 מיליון ₪. על מה אנחנו צריכים לעשות דיון?
מנשה סמירה: 3 או 4 מיליון ₪, מתוך כל ה- 50.
משה כחלון: בסדר, אבל השאלה היא האם אנחנו מוכנים טכנית.
מנשה סמירה: נגה, אפשר היום ב- 4?
נגה רובינשטיין: אנחנו מבחינתנו, נוכל לעשות את זה מבחינה טכנית.
נגה רובינשטיין: אבל, צריך להביא בחשבון שצריך אישור נוסח ממשרד המשפטים ואישור על הפעולה של 2010, והאוצר כמובן, כל גורמי הממשלה נתגייס לעשות את זה לקראת אחר הצהרים ואנחנו מקווים להביא את ההצעות.
יצחק וקנין: רבותי, השר מתחייב לכם, כל הצדדים מסכימים, שבוע הבא יביאו את זה ---
ציון פיניאן: לא בשבוע הבא, היום ב- 4.        	השר מבקש, לאשר את התקנות עכשיו, והוא מתחייב עד שעה 4 תהיה הצבעה שנייה לרדיו.
משה כחלון: זה יהיה לנו עד 4?
ציון פיניאן: משרד המשפטים, זה יהיה עד 4?
דנה נויפלד: היא לא יכולה לתת תשובה עכשיו, היא יכולה להתאמץ, זה הכל.
משה כחלון: אבל חשוב לי התחייבות גם מהאוצר וגם מהמשפטים, אני צריך לדעת.
משה כחלון: אם לא, אני לא אתחייב לפרוטוקול.
זבולון אורלב: בינתיים תשיב לי, זה מעביר עוד 2 דקות.
דנה נויפלד: זה יהיה בסדר.
משה כחלון: טוב, אני סומך עלייך.
ציון פיניאן: משרד האוצר.
אמנון כהן: ציון, לפני ההצבעה אנחנו חייבים לבחון.
ציון פיניאן: לא, לא חייבים.
משה כחלון: מה יש לבחון?
משה כחלון: אתם הרי תומכים.
עופר מרגלית: לבחון את התקנות שיהיו.
ציון פיניאן: התקנות יגיעו דרך משרד המשפטים.
דנה נויפלד: צריך הסכמה של משרד האוצר.
רוחמה אברהם-בלילא: אני לא מבינה את התום לב.
רוחמה אברהם-בלילא: הרי מלכתחילה הרדיו והטלוויזיה היו ביחד.
ציון פיניאן: זו הבעייה, הם לא היו ביחד.
משה כחלון: אם הם היו ביחד, הייתי נותן להפריד את זה?
רוחמה אברהם-בלילא: אתם השקעתם, הלך הרוח היה מלכתחילה שהוא חיובי, למה לעשות את כל הדבר הזה?
משה כחלון: אנחנו הולכים על זה, וזה יהיה.
משה כחלון: רוחמה, אל תשכחי שבסוף השר מחליט.
משה כחלון: אם אני אומר כן, אז יהיה, אם לא אז לא.
ציון פיניאן: השר מתחייב שעד שעה 4 זה יהיה מוכן.
משה כחלון: את חושבת שאני אומר לפרוטוקול, קבל עם ועולם, שאני מוכן ואני אוריד, ואז אני לא אוריד?
ציון פיניאן: אני כבר אומר, גם עם האוצר, בגין 3 מיליון אנחנו נצביע על כולם.
משה כחלון: סיכמנו, שמעת את האוצר, שמעת את משרד המשפטים.
דנה נויפלד: כל מה שאני מבקשת להגיד, , החוק קובע את תהליך האישור הזה.
דנה נויפלד: השר מסכים בהסכמת שר האוצר, ולכן אנחנו כפקידים יכולים לבוא ולתת לכם, ונעשה כמיטב יכולתנו, אבל מה לעשות?
דנה נויפלד: המחוקק קבע את תהליך ההתקנה ואנחנו צריכים לעמוד בו באופן שבו עומדים בהליכי התקנה.
דנה נויפלד: עופר יחזור למשרד, ויעשה את הברורים הנדרשים, ובסופו של דבר את ההסכמה של שר האוצר.
דנה נויפלד: אותו דבר עם הפרסום, ולעניין הרטרואקטיביות, וזה הכל.
יעקב אדרי: אני אומר לכם דבר אחד.
יעקב אדרי: אם אתם אומרים היום בשעה 4, ואני מאמין לכל מילה שהשר אומר, אז מדוע לא לדחות גם את ההצבעה הזאת לשעה 4?
ציון פיניאן: לא יעקב, אנחנו פה היום.
ציון פיניאן: חבר הכנסת אורלב, בבקשה.
זבולון אורלב: כבוד השר, נא התייחסותך לשני נושאים: 1 – סוגיית קרן הקולנוע, מה יהיה?
זבולון אורלב: ; 2 – משטר הרישיונות, מה יקרה?
משה כחלון: מה יהיה במה?
זבולון אורלב: עם התמלוגים, האגרות, מה יקרה שם?
מנשה סמירה: לשאלת חבר הכנסת אורלב, בעניין הרישיונות הנושא מוסדר וכרגע מטפלים.
מנשה סמירה: מה שחל עכשיו, יחול בזמן הרישיונות.
מנשה סמירה: אם התמלוגים עמדו על 1%, בזמן הרישיונות זה יהיה 1%.
מנשה סמירה: כלומר, מה שיוחלט עכשיו, יחול בזמן הרישיונות.
מנשה סמירה: עכשיו עושים את ההעברות מרישיונות.
מנשה סמירה: לגבי הקולנוע, בחקיקה האחרונה, ונמצא כאן נציג האוצר- - -
ציון פיניאן: סליחה, אני מבקש, היועצים המשפטיים, אנחנו לקראת סיום.
מנשה סמירה: לגבי חוק הקולנוע, בפעם האחרונה, לאחר שהתקבלה הוראת שעה, הקשר עם התמלוגים כבר לא ישיר.
מנשה סמירה: כלומר, חוק הקולנוע בא ממקורות האוצר, באשר הם.
זבולון אורלב: אבל הוראת שעה מסתיימת בתאריך מסויים.
מנשה סמירה: אז בעוד 5 שנים, לכשתסתיים, נצטרך לדון ולהתמודד.
מנשה סמירה: אין זיקה ישירה בין הדברים.
זבולון אורלב: מסתיימת הוראת שעה, חוזר החוק לקדמותו, והוא נשען על התמלוגים.
מנשה סמירה: ואז יתקיים הדיון ויצטרכו למצוא, כמו שנמצא ל- 5 השנים בהוראת השעה המקור.
זבולון אורלב: מי שמצביע, שידע.
זבולון אורלב: בתום תקופת הוראת שעה, אין מקור לקרן הקולנוע.
מנשה סמירה: אבל אדוני, כבר היום הקשר הזה ניתק.
זבולון אורלב: האוצר כרגע הסכים, האם הוא יסכים בתום תקופת הוראת השעה?
זבולון אורלב: אני מבין את הבהלה והרצון ברגע האחרון, ולהגיד מוכרחים היום.
זבולון אורלב: זה הכל בסדר, אלה הליכים מאוד מתוקנים מה שקורה כאן.
זבולון אורלב: זאת שערורייה מה שקורה כאן, הכל תמיד ברגע האחרון.
זבולון אורלב: לא ידעתם את זה כמה שנים?
זבולון אורלב: פתאום ברגע האחרון?
זבולון אורלב: שואלים פה שאלה רצינית, על תעשייה שלמה שעומדת להיפגע, לא יכולה להתקבל תשובה מסודרת?
ציון פיניאן: חבר הכנסת זאב אלקין, בבקשה.
זאב אלקין: תודה רבה אדוני היו"ר, אני מקווה שאני אציע עכשיו הצעת פשרה, שמצד אחד חברי הכנסת ירגישו בטוח שעניין הרדיו לא "יברח", ומצד שני אנחנו נלך לקראת השר כי אין סיבה שלא לסמוך על דבריו.
זאב אלקין: אני מציע, שנצביע עכשיו על הטלוויזיה, אדוני היו"ר יעשה רביזיה על ההחלטה הזאת והרביזיה תרד ברגע שיאושר הרדיו.
ציון פיניאן: מי בעד התקנות המובאות לפניכם?
ציון פיניאן: מי נגד?
ציון פיניאן: רביזיה, של חבר הכנסת ציון פיניאן.
זאב אלקין: לא צריך להצביע.
חיים אורון: לא. אלקין, יש גם רביזיה שלי ואני רוצה להצביע.
חיים אורון: יש חמישה אנשים שמבקשים רביזיה.
ציון פיניאן: בבקשה נציג האוצר.
יובל צלנר: מכיוון שמחזירים עכשיו 4% על 2010, ורק ביולי גובים 1% על 2010, זה הפער של החצי שנה הזאת, וכדאי שיובהר שיש רביזיה והזכיינים יצטרכו לשלם על זה.
מירב תורג'מן: אנחנו נסגור את זה כרביזיה.
ציון פיניאן: תקנות התעבורה – עדכון קבוצת המחיר לרכב – ינואר 2011
דפנה עין דור: קבוצות המחיר שימשו במהלך השנים האחרונות הן לצורך קביעת אגרת הרישוי השנתי של הרכב והן לצורך קביעת שווי השימוש של הרכב, סיווג הרכב לצורכי שווי שימוש.
דפנה עין דור: משכך, הייתה השפעה מאוד דרמטית על גובה קבוצות המחיר שנקבעו שלמעשה השפיעו על מחירי הרכב בצורה מאוד מהותית.
דפנה עין דור: לכן עדכון קבוצות המחיר בכל שנה נעשה על פי מנגנון מורכב של סל מטבעות ועל פיו נמכרו הרכבים עם השתנות המטבעות.
דפנה עין דור: החל משנת 2010 השימוש בקבוצות המחיר הוא רק לצורכי קביעת אגרת הרישוי השנתית ושווי השימוש נקבע בצורה ליניארית בהתאם למחיר הרכב, ולכן קבוצות המחיר משמשות רק לצורך קביעת אגרות הרישוי השנתיות.
דפנה עין דור: מכיוון שכך, מה שאנחנו מבקשים זה לעדכן את גבולות קבוצות המחיר בהתאם לשיעור המדד כפי שגם אגרות הרישוי השנתיות מתעדכנות וכך למעשה בצורה ריאלית נשארים גבולות קבוצות המחיר ולמעשה יבואני הרכב, במידה שיעלו את מחיר מזדה 3 והיא תעלה באיזושהי עלייה, במקום קבוצה 2 היא לא תיפול לקבוצה 3. המטרה היא לשמור ריאלית על גובה קבוצות המחיר ולא לגרום לגביית אגרות.
ציון פיניאן: יש מישהו שרוצה להתייחס.
יעקב אדרי: אני מתקשה בהבנת העניינים של התחבורה.
יעקב אדרי: אולי בכל זאת עוד כמה מלים בנושא.
יעקב אדרי: אמנון:     	למה אתה מכביד עליה?
יעקב אדרי: מה לעשות, אני מתקשה בהבנה.
דפנה עין דור: קבוצות האגרה, יש שבע קבוצות אגרה.
דפנה עין דור: יש גבולות של קבוצה וכל רכב חדש, ברגע שהוא נמכר, מסווג בהתאם למחיר שלו לצרכן.
יעקב אדרי: לפי נפח המנוע?
דפנה עין דור: לא, לפי מחיר הרכב.
דפנה עין דור: השינוי שלנו הולך להיות שקבוצה אחת היא עד 97 אלף שקלים, קבוצה שנייה היא בין 97 ל-117 אלף שקלים, עד עכשיו הייתה קבוצה שתיים עד 114 אלף שקלים.
דפנה עין דור: כך שלמשל רכב מזדה לדוגמה – אני סתם אומרת ויכול להיות שזה לא נכון לגבי מזדה – מחירו היה 114 אלף שקלים ולכן הוא נפל בקבוצה שתיים ואגרת הרישוי שלו נקבעה בהתאם.
יעקב אדרי: כמה אגרת הרישוי?
דפנה עין דור: בסביבות אלף ומשהו שקלים.
יעקב אדרי: מה שאתם מציעים זה להעלות את המחיר של האגרה?
דפנה עין דור: לא. המטרה היא שעכשיו גם אם מחיר הרכב של מזדה 3 יעלה, ובתנאי שהוא לא יעלה עד יותר מ-117 אלף שקלים, עדיין הוא נשאר בקבוצה שתיים וישלם את אגרת הרישוי כמו שהוא שילם בעבר.
דפנה עין דור: זה בא לשמור ריאלית על גבולות קבוצת המחיר.
דפנה עין דור: המטרה היא לא להפיל אנשים שקונים רכב חדש עכשיו שלא בצדק לקבוצה גבוהה יותר בגינה הוא ישלם אגרת רישוי גבוהה יותר לכל אורך חיי הרכב.
דפנה עין דור: זאת המטרה.
יעקב אדרי: נדיר לשמוע, אבל זה בסדר.
מגלי והבה: למשרד התחבורה יש עודף תקציבי.
דפנה עין דור: זה נכנס להכנסות המדינה ולא למשרד.
שגית אפיק: בדרך כלל בתקנות יש עדכון אוטומטי, אבל בתקנות התעבורה אין עדכון אוטומטי של המדד.
שגית אפיק: לכן, כשהם רואים שיש להם איזשהו שוני ושזה עלול לשנות מהמצב הקיים, הם באים ומבקשים לעשות עדכון.
שגית אפיק: המטרה היא לשמור על השיעורים הריאליים ולא לעשות שינוי שירע עם מישהו.
ציון פיניאן: ה צ ב ע ה     תקנות התעבורה – עדכון קבוצת המחיר לרכב – ינואר 2011 – אושרו פה אחד
דפנה עין דור: סליחה, אנחנו צריכים תחולה רטרואקטיבית מה-1 בינואר 2011.
שגית אפיק: זה מופיע.
ציון פיניאן: אם זה טוב לאזרח, זה בסדר.
ציון פיניאן: אנחנו עוברים לסעיף הבא.
ציון פיניאן: תקנות התעבורה (תיקון), התשכ"א-1961 – הפחתת אגרת רישוי רכב לחיילי מילואים
שרית זוכוביצקי-אור: מטרת התקנות האלה היא לעגן את החלטת הממשלה להעניק הפחתה באגרת רישוי רכב לחיילי מילואים פעילים.
שרית זוכוביצקי-אור: בהתאם להחלטת הממשלה, ההפחתה תהיה בהתאם למספר ימי המילואים שמבצע חייל המילואים בפועל.
שרית זוכוביצקי-אור: בהתאם להחלטת הממשלה, המנגנון לקביעת מספר ימי המילואים יהיה המנגנון שנקבע בחוק שירות מילואים, בסעיף 19 לחוק שירות מילואים, שמדבר על תגמול נוסף.
שרית זוכוביצקי-אור: תגמול נוסף הוא הטבה במס לה זכאי חייל המילואים בהתאם למשך תקופת שירות המילואים.
יעקב אדרי: ככל שיותר, הזכאות יותר גדולה.
יעקב אדרי: אתם יכולים לומר לנו מספרים?
שרית זוכוביצקי-אור: רגע.
שרית זוכוביצקי-אור: לכן המנגנון נקבע לפי נקודות הזיכוי לה זכאי חייל המילואים לפי חוק שירות מילואים כאשר זה מדורג.
שרית זוכוביצקי-אור: ההפחתה המינימלית היא 55 שקלים, אחר כך 110 שקלים ואחר כך 165 שקלים שאני מניחה שתכף נציגי צה"ל יסבירו כמה ימי מילואים, כי זה משתנה מעת לעת.
יעקב אדרי: לפני כן.
יעקב אדרי: כמה ההטבה הזאת היא לעומת הרגיל?
ציון פיניאן: מה היה ומה יהיה.
דפנה עין דור: אגרת הרישוי השנתית נעה בין 669 שקלים ל-4,228 שקלים, תלוי בגיל הרכב וסוג הרכב.
דפנה עין דור: יש שבע קבוצות וארבע קבוצות גיל.
דפנה עין דור: ההנחה היא 55 שקלים, 110 שקלים.
יעקב אדרי: מתוך 4,000 שקלים.
דפנה עין דור: מתוך הסכום.
יעקב אדרי: זה רציני?
מגלי והבה: 55 שקלים?
יעקב אדרי: זה לא רציני.
יעקב אדרי: אני רוצה  לשמוע את צה"ל בעניין הזה.
יעקב אדרי: כשאתם אומרים לחייל מילואים שעושה את שירותו – ואנחנו יודעים שלא כולם עושים – שנותנים לו צ'ופר, בסדר, אבל שיהיה מכובד.
יעקב אדרי: אני מבין שאתם לא מתנגדים.
שגית אפיק: עוד שאלה בהקשר הזה.
שגית אפיק: החלטת הממשלה דיברה על אחוזים ואתם לא עושים את זה באחוזים.
יעקב אדרי: הם תרגמו את זה למספרים.
שגית אפיק: אם אפשר להסביר גם למה עשיתם את זה בדרך הזאת.
יעקב אדרי: כמה אחוזים?
דפנה עין דור: בין חמישה לעשרה אחוזים.
קריאה: 5, 10 ו-15.
דפנה עין דור: אנחנו אמרנו שאנחנו לא רוצים להגיע למצב שחייל מילואים שיש לו רכב קטן וישן שמשלם אגרה של 669 שקלים יקבל הנחה של חמישה אחוזים שזה שלושים שקלים.
יעקב אדרי: לא. 15 אחוזים.
דפנה עין דור: 5, 10 או 15 אחוזים.
יעקב אדרי: למה לא לקחתם את התקרה?
יעקב אדרי: אני אקשה עליהם בעניין הזה ואני לא אעזוב אותם.
מגלי והבה: הם יודעים רק לעשות הצגות.
יעקב אדרי: לא, הן לא אשמות.
יעקב אדרי: התלונות הן לא אליכן.
דפנה עין דור: ההנחה על פי החלטת הממשלה היא 5 אחוזים או 10 אחוזים או 15 אחוזים בהתאם למספר ימי המילואים.
דפנה עין דור: אותו הדבר הנקודות המזכות.
דפנה עין דור: אנחנו תרגמנו את ה-5, 10 ו-15 אחוזים בהתאם  למספרים מוחלטים, סכום קבוע, כדי למנוע מצב בו תהיה אפליה בין החיילים בהתאם לסוג הרכב שיש בבעלותם או שהם יחליטו לרשום בבעלותם.
יעקב אדרי: אז תגידי לנו מה המקסימום ומה תהיה ההנחה על רכב שהאגרה היא 4,000 שקלים.
דפנה עין דור: או 55 שקלים אם הוא עושה מעט מילואים או מקסימום 165 שקלים.
יעקב אדרי: זה לא 15 אחוזים בכל מקרה.
דפנה עין דור: האגרה הממוצעת היא 1,100 שקלים ולכן חישבנו מתוך סכום האגרה הממוצעת 5 אחוזים, 10 אחוזים או 15 אחוזים כדי לעשות זאת בצורה שוויונית.
דפנה עין דור: המטרה היא למנוע מצב בו חייל מילואים שיש לו רכב ישן וזול, שמשלם היום אגרה של 669 שקלים, יקבל הנחה של פחות משלושים שקלים לעומת חייל שיש לו ג'יפ ויקבל 200 שקלים.
יעקב אדרי: תקבעו שהמינימום יהיה 55 שקלים אבל למשל ב-4,000 שקלים יהיה 15 אחוזים שזה 600 שקלים.
טמיר כהן: רוב חיילי המילואים מחזיקים רכב זול.
יעקב אדרי: מי אמר לך?
יעקב אדרי: למה אתה מחליט את זה?
שי חרמש: טמיר, אנחנו נכריח אותם לקנות מרצדס.
שי חרמש: נגיד להם שאם הם רוצים ליהנות מהטבות, שיקנו מרצדס.
ציון פיניאן: חבר הכנסת אורון, בבקשה.
יעקב אדרי: ג'ומס, אתה מבין מה מבקשים?
חיים אורון: הבנתי ואני חושב שאני לא מסכים אתך.
חיים אורון: אם אתה קובע באחוזים, זה אחוז מערך הרכב, גם אם קבעת 55 אחוזים.
חיים אורון: אם אתה אומר שאתה רוצה לחלק 100 באופן שמי שלמטה יקבל יותר ומי שלמעלה אחוז של זה יהיה פחות, אתה צריך לקבוע את זה לא באחוזים אלא בסכום ואז הסכום של הנמוך יהיה יותר גבוה.
חיים אורון: זאת אומרת, רכבים בדרגה 3, יותר נמוכים, יקבלו יחסית לאגרה הטבה יותר גדולה.
שגית אפיק: צריך לזכור שמדובר כאן באגרה ולאגרה צריך להיות איזשהו יחס לשירות שהם נותנים.
שגית אפיק: לכן הם גם לא יכולים לעשות הפחתה כל כך משמעותית.
יעקב אדרי: הממשלה אמרה עד 15 אחוזים.
יעקב אדרי: המקסימום הוא 15 אחוזים.
דפנה עין דור: רק אם יש לך ימי מילואים.
דפנה עין דור: כל אחד נופל בקבוצה אחרת.
יעקב אדרי: אני בכל זאת רוצה לשמוע את נציגי צה"ל.
אמיר חי: ראש ענף תכנון כוח אדם מילואים, אגף כוח אדם.
אמיר חי: קודם כל, העמדה שלנו היא לקבל את ההטבות המקסימליות.
יעקב אדרי: תכל'ס.
אמיר חי: אנחנו מבינים שההטבה הזאת, ערכה הסמלי הוא הרבה יותר משמעותי מהערך הכספי שלה.
אמיר חי: כמי שמצוי בהתהוות ההטבה, העמדה שלנו הייתה 15 אחוזים לכולם וההתנגדות הייתה יותר של האוצר היות והכסף הולך להכנסות המדינה.
יעקב אדרי: יש לך כאן הזדמנות.
יעקב אדרי: כאן המחוקק קובע.
אמיר חי: מבחינתנו ההנחה המקסימלית האפשרית היא ההנחה שצריכה להיות.
יעקב אדרי: יש כאן מילואימניקים?
דולב: אני נציג משרד האוצר ואני גם מילואימניק.
יעקב אדרי: נשמע את המלכות.
יעקב אדרי: הוא יאמר לנו למה אנחנו מקטינים.
דולב: לא, לא מקטינים.
דולב: אני רפרנט תחבורה במשרד האוצר.
דולב: אני חושב שההיגיון הוא פשוט.
דולב: לא  סביר בעיניי, גם מבחינת תחושת ההוגנות של חיילי המילואים עצמם שחייל שעשה חמישה ימים וחייל שעשה שלושים ימים – ואני מאלה שעושים שלושים ימים – מקבל את אותו סכום.
יעקב אדרי: אני מסכים אתך.
יעקב אדרי: כאן אין לנו בעיה.
שגית אפיק: הוא מדבר על העלאה באופן יחסי של שלוש סוגי ההפחתות.
דולב: החלטת הממשלה נוגעת לא רק לנושא הזה אלא היא נוגעת לעוד מגוון רחב של הטבות שמקבלים חיילי המילואים.
יעקב אדרי: לא, אל תברח לי מהעניין.
יעקב אדרי: דבר על זה.
שגית אפיק: אם היינו הולכים על 15 אחוזים, מה היה סכום ההפחתה המרבי שאפשר היה להגיע אליו?
דפנה עין דור: 165 שקלים.
שגית אפיק: זה בוודאות.
דפנה עין דור: זאת המתמטיקה.
שגית אפיק: כי זה מערך הרכב.
דפנה עין דור: לא, מהאגרה.
דפנה עין דור: אם זה על רכב מקסימלי, 4,225 שקלים, ההנחה המקסימלית היא בערך 600 שקלים.
דפנה עין דור: 15 שקלים זה כ-600 שקלים.
דולב: הממוצע הוא 1,100.
דפנה עין דור: זה לרכב חדש שמחירו מעל 280 אלף שקלים.
שגית אפיק: היו לנו כמה נקודות.
שגית אפיק: בסעיף קטן (ג) אתם מתייחסים למצב שבו האגרה תופחת בעד רישיון רכב אחד בלבד.
שגית אפיק: מה קורה במצב שדיברנו אתכם עליו שיש רכב ואופנוע ומדובר בהפחתות שונות והוא רוצה לבחור את הגבוה מביניהם.
שגית אפיק: אפשר לפתור את הבעיה הזאת?
שרית זוכוביצקי-אור: בעקבות ההערה שלכם אנחנו מציעים נוסח שלפיו אם קורה מצב שהרכב הראשון מזכה אותו בפחות, הוא יקבל החזר.
שגית אפיק: איך הוא יקבל החזר?
שרית זוכוביצקי-אור: בגין ההפרש בין מה שהוא שילם.
שגית אפיק: הוא צריך לבוא אליכם עוד הפעם?
שרית זוכוביצקי-אור: לא, לא לבוא.
דפנה עין דור: בגין הרכב השני, כאשר יגיע מועד חידוש הרישיון, הוא יקבל הנחה בגין ההפרש בין הסכום שהוא היה זכאי לקבל, 55, 110 או 165 שקלים.
דפנה עין דור: את ההפרש הוא יקבל על הרכב הבא שיהיה לו.
יעקב אדרי: אם יש לו שני רכבים?
יעקב אדרי: לפי מה תלכו?
חיים אורון: לפי היקר.
דפנה עין דור: בהתחלה ניתן בגין המוקדם.
אבי כץ: אני מבקש שההפחתה הזאת לא תחול על תוספת אגרת רישוי שמשרד התחבורה גובה עבורנו.
אבי כץ: האגרה שלנו החליפה את אגרת הרדיו היא בשיעור של 120 שקלים בשנה והיא הולכת לפחות עוד יותר בשנת 2011 מאחר שהוועדה לא אישרה לנו.
יעקב אדרי: אל תבלבל אותי.
יעקב אדרי: זה לא קשור למה שאנחנו דנים בו כעת.
אבי כץ: זה קשור.
אבי כץ: הם גובים עבורנו תוספת אגרת רישוי ולכן אני מבקש שההחלטה הזאת לא תחול על התוספת הזאת.
דפנה עין דור: אנחנו מורידים מסכום האגרה שהם משלמים.
יעקב אדרי: זאת אומרת, ההנחה לא תיפגע.
אבי כץ: שיהיה רשום.
ציון פיניאן: רשום.
יעקב אדרי: ההנחה לא תיפגע  ומה שגובים גם לא ייפגע.
שגית אפיק: יש לי עוד שאלה.
שגית אפיק: בסעיף קטן (ה) אתם מחריגים רכב של נכה.
שגית אפיק: זאת אומרת, לגבי רכב של נכה לכאורה לא תחול ההפחתה.
שגית אפיק: אני מבינה שרכב של נכה ממילא משלם שיעור אגרה נמוך אבל אני חושבת שזה לא הוגן לעשות את זה כך.
שרית זוכוביצקי-אור: הפתרון שמצאנו הוא להוסיף סעיף.
שרית זוכוביצקי-אור: המצב הדומה יכול להיווצר באגרה של אופנוע, שם האגרה היא 45 שקלים ואז אתה לא נהנה ממלוא ההטבה.
שרית זוכוביצקי-אור: לכן אמרנו שטכנית אנחנו צריכים שיהיה איזשהו תשלום.
שרית זוכוביצקי-אור: אנחנו מציעים להוסיף סעיף האומר שעל אף האמור בתקנת משנה (א), סכום האגרה לאחר ההפחתה לא יפחת מ-10 שקלים.
דפנה עין דור: הסיבה בגינה הוצאנו את הנכה, שיהיה לנו איזשהו רישום שמישהו שילם את האגרה.
שגית אפיק: אבל אוטומטית הוא יקבל את זה.
דפנה עין דור: הוא למעשה יקבל הנחה של 15 שקלים.
שגית אפיק: התחילה היא רטרואקטיבית.
שגית אפיק: אתם מבקשים תחילה ב-1 במאי 2010.
שגית אפיק: מי לגבי מי שחידש במועדים האלה?
שרית זוכוביצקי-אור: בסעיף קטן (ד) כתוב: חייל מילואים פעיל ששילם לאחר התחילה.
שגית אפיק: איפה הוא יקבל את ההחזר הזה?
שגית אפיק: הוא יצטרך לבוא אליכם?
דפנה עין דור: לא. אנחנו נקבל מלכתחילה את כל הרשימות של החיילים הזכאים ממשרד הביטחון.
דפנה עין דור: למשרד הביטחון יש את פרטי החיילים לרבות פרטי חשבון הבנק שלהם שעל פיו הוא משלם להם את ימי המילואים.
דפנה עין דור: אנחנו נקבל ממשרד הביטחון את כל הפרטים כדי להחזיר להם את הכסף לחשבון.
שגית אפיק: לחשבון הבנק אוטומטית.
חיים אורון: בכמה כסף מדובר?
דפנה עין דור: בערך 3.5 מיליון שקלים בשנה.
ציון פיניאן: כולם הבינו את כולם.
שגית אפיק: תעשו את התיקונים עליהם דיברנו ותשלחו נוסח מתוקן.
שגית אפיק: שדרית:     	רכב נכה ובכל מקרה גובה ההפחתה תהיה 10 שקלים.
יעקב אדרי: ממתי זה חל?
שגית אפיק: 1 במאי 2010.
דפנה עין דור: מי ששילם, מקבל החזר.
ציון פיניאן: אנחנו מצביעים על התקנות כולל התיקונים.
ציון פיניאן: ה צ ב ע ה     תקנות התעבורה התשכ"א-1961 – הפחתת אגרת רישוי רכב לחיילי מילואים – אושרו פה אחד     תודה רבה.
ציון פיניאן: התקנות אושרו.
משה גפני: בוקר טוב, אני מתכבד לפתוח את ועדת הוועדה.
משה גפני: במסגרת יום הנגב והגליל בכנסת, אנחנו פותחים את הישיבה בנושא של הסיוע ליישובי הנגב והגליל.
משה גפני: אני מקדם בברכה את השר, המשנה לראש הממשלה, השר סילבן שלום שאחרי הרבה שנים הוא מגיע לוועדת הכספים לאחר שהוא היה כאן ובהשתתפות שלו בישיבה אנחנו רואים בזה כבוד גדול.
משה גפני: לפני שאני מאפשר לו להעלות את העניין, אני מבקש לומר שני משפטים.
משה גפני: פיתוח הנגב והגליל הוא קודם כל מעשה ציוני ממדרגה ראשונה.
משה גפני: אני רוצה להבהיר במה אני מתכוון ציוני, כדי שלא תהיה אי הבנה בעניין הזה ולומר מהו ציוני בעיניי.
ציון פיניאן: מי שקוראים לו ציון.
סילבן שלום: דרך אגב, גם לי.
סילבן שלום: השם הראשון שלי הוא ציון.
סילבן שלום: את זה אתה לומד עכשיו פעם ראשונה.
משה גפני: בעיניי ציוני הוא מי שרוצה שתהיה כאן ועושה הכל על מנת שתהיה כאן חברה צודקת, חברה שאין בה גזענות, שאין בה קיפוח של מיעוטים, מי שמעוניין שלאזרחים כאן יהיה טוב, מי שנמצא כאן, מי שחי כאן ומי שרוצה להמשיך ולחיות כאן, ומי שרוצה שצורת המדינה גם תהיה באופן הכי צודק, כפי שאמרתי.
משה גפני: המציאות הזאת בה מתרכז חלק גדול מהאוכלוסייה המבוססת במרכז הארץ, המשמעות של העניין היא משמעות מאוד חמורה מכל בחינה אפשרית.
משה גפני: קודם כל, ההזנחה של ערי הפריפריה, ההזנחה של הגליל, ההזנחה של הנגב.
משה גפני: מטבע הדברים, ההזנחה היא גם בנושא של תעסוקה, גם בנושא של עידוד התעשייה, גם בנושא של החינוך, גם בנושא של השירותים המוניציפאליים.
משה גפני: עצם העובדה שישובים מבוססים נמצאים במרכז הארץ ובגליל ובנגב המצב הוא יותר גרוע, זאת חברה לא צודקת.
משה גפני: אני לא מדבר על הסיבות הביטחוניות בגינן אסור שהנגב והגליל יישארו באופן כזה שהם בשלב ב' בכל טיפול הממשלה.
משה גפני: אני שמח שהשר סילבן שלום לקח על עצמו את הטיפול בנושא הזה.
משה גפני: יש התקדמות אבל לא מספקת.
משה גפני: עדיין מרכז העשייה מסתובב במרכז תל אביב סביב כמה מגדלים שם שתמיד אנחנו עושים את החשבון כמה – עדיף שאני לא אדבר כי בסוף אני גם אגיע למגדלי אקירוב ויאמרו שאני מדבר כאן על פוליטיקה.
משה גפני: השר סילבן שלום, תודה לך.
משה גפני: אני לא יודע איך היה בוועדות בהן השתתפת, אני כבר לא זוכר – כל הזמן הייתי חבר או משקיף או סתם הסתובבתי כאן – אבל הוועדה הנוכחית היא ועדה מאוד חברתית.
משה גפני: מאוד מאוד מאוד.
משה גפני: יש לה גם עימותים רבים עם הממשלה במקרים רבים, גם עם משרד האוצר.
משה גפני: היו ועדות שהן היו יותר ועדות כלכליות ופחות חברתיות, היו ועדות שהיו יותר חברתיות והדגש היה יותר על הנושא החברתי, והוועדה הנוכחית היא ועדה מאוד חברתית.
משה גפני: אתה יכול לראות בוועדה הזאת כר נרחב לפעולות שלך.
משה גפני: יהיה לך כאן שיתוף פעולה מלא     	אנחנו כולנו מאחלים לך הצלחה בייעוד המאוד חשוב שאתה עוסק בו היום ואני נותן לך את הבמה בכבוד.
סילבן שלום: תודה רבה אדוני היושב ראש.
סילבן שלום: אתה גם חבר כנסת ותיק ואני רוצה להודות לך קודם כל על שקיבלת את ההחלטה לקיים את הישיבה.
סילבן שלום: בהזדמנות הזאת אני רוצה להודות גם לרובי ריבלין, יושב ראש הכנסת, שהסכים לקיים את היום הזה שהוא מה שנקרא היום הראשון אחרי אלפיים שנה.
סילבן שלום: יש לנו בכנסת ישראל המתחדשת יום שעוסק בנושא נגב וגליל.
סילבן שלום: מעולם לא היה דבר כזה.
סילבן שלום: כל הוועדות נרתמו ליום הזה ואנחנו היום נהיה בכל הוועדות למרות שאני אמנם לא אוכל להיות בכל הוועדות.
סילבן שלום: כל הוועדות עוסקות בזה, היינו בוועדת החינוך, ועדת הפנים עכשיו עוסקת בנושא, ועדת הכספים, ועדת הקליטה, ועדת הכלכלה, ועדת החוץ והביטחון, מעמד האישה, עבודה רווחה ובריאות – אין ועדה שלא תעסוק היום בנושא הזה.
סילבן שלום: דרך אגב, בין 2 ל-4 אנחנו מקיימים ישיבה גדולה עם כל ראשי הערים וחברי הכנסת.
סילבן שלום: דרך אגב, יש לנו כאן ראשי ערים ממטולה עד אילת, מהגולן וקריית שמונה עד ראש עיריית אילת וראש עיריית מטולה וגולן שנמצאים כאן.
סילבן שלום: קצרין-גולן.
סילבן שלום: באמת, מהגליל ומהנגב נמצאים כאן כולם וזה באמת דבר יפה לראות גם את ראשי הערים כאן.
סילבן שלום: אמרת שהוועדה חברתית ואין ספק שמירי רגב וציון פיניאן, שהם החברתיים שלנו  בליכוד, נמצאים בישיבה הזאת באופן טבעי.
משה גפני: ציון פיניאן ומירי רגב, נכון, אבל את הליכוד, נשאיר לגבי החברתיות שלהם.
סילבן שלום: אמרתי שהם בליכוד.
סילבן שלום: גם חברת הכנסת שמטוב שגרה בנצרת עילית, נמצאת שם ועובדת.
סילבן שלום: באמת, יישר כוח על כל פעולותיה והיא באמת עושה הרבה מאוד פעולות לטובה.
משה גפני: גם ג'ומס.
סילבן שלום: את ג'ומס לא ראיתי.
סילבן שלום: גם הוא גר בנגב.
סילבן שלום: אם אני אתחיל עכשיו עם השמות, אני אסתבך.
סילבן שלום: ג'ומס באמת שנים פועל בנושאים האלה של הנגב והגליל והפריפריה בכלל, ודרך אגב, הוא היה אחד האנשים שהגיש היום גם את ההצעות לסדר בדיון שיהיה במליאה.
סילבן שלום: אמרתי, בין 2 ל-4 יהיה דיון גדול באולם ירושלים ביחד עם חברי כנסת ועם כל ראשי הערים.
סילבן שלום: בדיון תשתתף גם יושבת ראש האופוזיציה, שרים ואחרים שיגיעו וגם ראשי הערים.
סילבן שלום: לכולם תינתן אפשרות להעלות את הנושאים ולדבר.
סילבן שלום: אחר הצהרים נהיה במליאה כדי להעלות את הנושא הזה.
סילבן שלום: נמצאים אתי המנכ"לית של המשרד אורנה הוזמן בכור, ראשי האגפים במשרד, מנכ"ל הרשות לפיתוח הגליל טלי עומר ואחרים, ואני רוצה לברך את כולם בהגעתם.
סילבן שלום: אני חושב שיש אפשרות לעשות את השינוי ולהביא את האנשים.
סילבן שלום: זה כבר קורה.
סילבן שלום: אנשים מגיעים.
סילבן שלום: אנשים באים.
סילבן שלום: אנחנו רואים היום פעילות מאוד גדולה גם בגליל וגם בנגב והדברים האלה גורמים להרבה מאוד אנשים לרצות להגיע.
סילבן שלום: יש הרבה התעניינות, אפילו בקרב העולים דרך אגב.
סילבן שלום: 16 אלף עולים הגיעו לישראל ב-2010 ומעל 4,000, 4,100 ומשהו הגיעו לגליל ולנגב, רובם לגליל, וזה פשוט נתון מדהים אבל זה גם בגלל שיצאנו לארצות הברית, יצאנו לקנדה ולמקומות אחרים, דיברנו אתם במקומות שלהם ואנחנו מלווים אותם בכל צעד – בקליטה, בתעסוקה, בחינוך ובדיור – ואת זה אנחנו רוצים לעשות גם עם כל מי שיחשוב לעבור.
סילבן שלום: אני חושב שהאינפורמציה היא דבר חשוב.